Poštovani roditelji,

*usvojena je nova ispričnica za djecu polaznike dječjeg vrtića od strane Ministarstva zdravstva i Hrvatskog pedijatrijskog društva. Ispričnica dozvoljava roditelju da opravda izostanak djeteta i vrtića do tri dana, zbog blage bolesti (povraćanje, proljev, povišena tjelesna temperatura, bolovi u trbuhu, uhu, glavobolje ili grlobolje) koja ne zahtijeva pregled liječnika.*

Prema smjernicama Ministarstva zdravlja i Hrvatskog pedijatrijskog društva, u vrtiću mogu boraviti samo zdrava djeca. Bolesna djeca su posebno osjetljiva i potrebna im je briga i pažnja roditelja. Dovođenje bolesnog djeteta u vrtić predstavlja zdravstveni rizik za Vaše dijete i svu ostalu djecu i djelatnike s kojom Vaše dijete kontaktira. Stoga molimo bolesno dijete ostavite kod kuće. Pri povratku u vrtić nakon bolesti potrebno je donijeti ispričnicu.

• Ako je dijete bolesno i radi se o blagim simptomima koji kratko traju (do 3 dana) a stanje djeteta ne zahtjeva pregled liječnika, ostavite dijete kod kuće i pratite hoće li se pojaviti neki simptomi koji zahtijevaju pregled liječnika. Ukoliko je dijete dobro, nema nikakvih znakova bolesti, dijete dovedite u vrtić s ispričnicom. Ispričnicu za izostanak do 3 dana (uključuje i vikende) pišu roditelji.

• Ispričnica koju pišu roditelji treba sadržavati ime i prezime djeteta, datum od kad do kad je dijete izostalo iz vrtića. Važni podatci su nam i razlog radi čega je dijete bilo odsutno iz vrtića – radi praćenja epidemiološke situacije u skupinama, pa Vas molimo upišite nam i razlog izostanka.

• Ukoliko dijete razvije teže simptome te bolest traje duže, potrebno je dijete odvesti liječniku. Kod povratka u vrtić donesite liječničku ispričnicu da je dijete zdravo i da može u vrtić.

• Važno: Da bi se dijete moglo vratiti u vrtić nakon bolesti mora proći najmanje 24 sata od pojave simptoma i davanja sirupa protiv povišene tjelesne temperature, osobito ako su djeca u vrtiću dobila povišenu temperaturu. Ukoliko se radi o proljevu i povraćanju, treba proći najmanje 48h od pojave simptoma (prema naputku liječnika epidemiologa) – kad dijete 48h nema nikakve simptome. Npr. jedno povraćanje ili jedan proljev a slijedeća 2 dana nema nikakve simptome i stolica se normalizirala, dijete se može vratiti u vrtić s roditeljskom ispričnicom.

**NAŠA JE DUŽNOST OČUVANJE ZDRAVLJA SVIH U KOLEKTIVU!**

Zdravstvena voditeljica Silvija Štenc

* **Na web stranici možete isprintati ispričnicu ako roditelj sam opravdava izostanak djeteta u trajanju od tri dana, te potpisanu dati odgojiteljici skupine koju dijete pohađa**